Document ID: /roh_data/filtered/Billingualer_Corpus_interleaved-de-rm.jsonl.gz/1445

This is a text translated from German to Rumantsch Grischun.
Bündner Bevölkerung ist überaus sportlich

Die Bündner sind sportlich aktiver als die übrigen Schweizer. Sport wird in Graubünden am liebsten in der Natur und unorganisiert betrieben. Wandern, Velofahren, Skifahren, Schwimmen und Jogging sind die Favoriten. Diese wichtigsten Ergebnisse liefert die im Rahmen der nationalen Erhebung erstellte erste Studie zum Sportverhalten der Bündner Bevölkerung, welche im Auftrag des Amtes für Volksschule und Sport Graubünden durchgeführt wurde.

Die Studie ist Teil der nationalen Erhebung "Sport Schweiz 2008", der grössten je durchgeführten Untersuchung zum Sportverhalten und zu den Sportbedürfnissen der Bevölkerung. Das Amt für Volksschule und Sport des Kantons Graubünden hat sich zusammen mit anderen Kantonen und Städten daran beteiligt. Nun liegt zum ersten Mal ein differenziertes Bild über das Sportverhalten der Bündner Bevölkerung vor. In Graubünden wurden mittels einer repräsentativen Stichprobe 847 Personen zwischen 15 und 74 Jahren befragt. Gesamtschweizerisch nahmen über 10'000 Personen an der Studie teil. Die nationale Studie wurde vom Bundesamt für Sport (BASPO), von Swiss Olympic, der bfu-Beratungsstelle und der SUVA getragen und vom Bundesamt für Statistik fachlich begleitet.

Natur als Fitnesscenter

83 Prozent der Bündner treiben Sport, nur 17 Prozent sind Nichtsportler. In der Schweiz ist der Anteil der Nichtsportler mit 27 Prozent bedeutend höher. Selten sind in Graubünden Gelegenheitssportler: Man ist sehr sportlich oder gar nicht. 52 Prozent der Bündner treiben wöchentlich mindestens drei Stunden Sport. In der Schweiz sind dies nur 40 Prozent. Sport wird in Graubünden bevorzugt in der freien Natur und am Abend ausserhalb organisierter Strukturen ausgeübt. Mehr als die Hälfte der Sportler gehen ohne Vereinsmitgliedschaft einer Sportart nach. Dennoch sind mit 29 Prozent deutlich mehr in einem Sportverein aktiv als im Schweizer Durchschnitt mit knapp 25 Prozent. In Graubünden sind nur 11 Prozent der Bevölkerung Mitglied eines Fitnesscenters, in der Schweiz immerhin 13,6 Prozent. Die Nichtsportler geben als wichtigsten Grund Zeitmangel an, haben aber keine grundsätzlichen Vorbehalte gegenüber dem Sport. Die beliebtesten Einstiegssportarten wären Schwimmen oder Fitness. Beim Sportverhalten in Graubünden gibt es keine eindeutigen Unterschiede zwischen städtischen und ländlichen Gebieten.

Die beliebtesten Sportarten

Wandern, Velofahren, Skifahren, Schwimmen und Joggen führen in Graubünden die Hitparade der beliebtesten Einzelsportarten genau so an wie in der gesamten Schweiz. Die wichtigste Mannschaftssportart ist Fussball. Im Vergleich sind in Graubünden aber Skifahren, Skilanglaufen, Wandern und Klettern/Bergsteigen sowie auch Radfahren, Jogging, Snowboarden, Windsurfen/Kitesurfen, Unihockey und Eishockey besonders gefragt. Auf der anderen Seite werden Badminton, Fitnesstraining, Schwimmen, Basketball, Inline-Skating, Fussball, Squash und Krafttraining etwas weniger häufig ausgeübt als im Schweizer Durchschnitt. Diese Ergebnisse zeigen insbesondere die grosse Bedeutung, welche der Natur als Bewegungsraum für die Bündner Bevölkerung zukommt. Die Bündner sind denn auch mit den Wanderwegen, Bergbahnen sowie Velowegen und Bikestrecken besonders zufrieden. Als ungenügend empfinden sie das Angebot an See- und Hallenbädern. Die bestehende Sportförderung soll mindestens beibehalten oder sogar ausgeweitet werden.

Einfluss von Bildung und Einkommen

Personen mit einem tieferen Bildungsstandard, niedrigerem Haushalteinkommen sowie generell die ausländische Wohnbevölkerung weisen sowohl im Schweizer Durchschnitt als auch im Kanton Graubünden eine geringere Sportaktivität aus. Generell ist in Graubünden die Sportaktivität auf allen Bildungs- und Einkommensstufen aber höher als in der gesamten Schweiz. Frauen und Männer treiben grundsätzlich etwa gleichviel Sport. Im Alter geht die Aktivität nicht linear zurück. Insbesondere bei den Frauen gibt es nur geringe Unterschiede zwischen den Altersgruppen. In jüngeren Jahren weisen die Männer allerdings einen deutlich höheren Aktivitätsgrad aus als die Frauen. Im Vergleich zum Schweizer Durchschnitt erweisen sich die Bündner Bevölkerung und im speziellen die Frauen auch mit über 60 Jahren noch als überaus sportlich. Spass und Gesundheit sind für 95 Prozent der Bündner die zentralen Motive zum Ausüben von Sport. Es folgen Abschalten und Entspannung sowie Fitness, Geselligkeit und Körpererfahrung als weitere Beweggründe. Nur 17 Prozent bezeichnen den Leistungsvergleich an Wettkämpfen als wichtiges Motiv.

Die wichtigsten Ergebnisse der Studie zum Sportverhalten der Bündner Bevölkerung wurden in einer dreisprachigen Broschüre zusammengefasst. Diese kann kostenlos beim Amt für Volksschule und Sport, Abteilung Sport bestellt werden: Tel. 081 257 27 55, info@graubuendensport.gr.ch

Auskunftsperson:

Dany Bazzell, Leiter des Amtes für Volksschule und Sport, Tel: 081 257 27 50, E-Mail: dany.bazzell@avs.gr.ch

Gremium: Amt für Volksschule und Sport

Quelle: dt Amt für Volksschule und Sport

Data: 23.06.2008

La populaziun grischuna è ordvart sportiva

Las Grischunas ed ils Grischuns èn pli activs che las autras Svizras e ch'ils auters Svizzers en quai che reguarda il sport. En il Grischun vegn il sport fatg il pli gugent or en la natira ed en moda nunorganisada. Viandar, ir cun velo, ir cun skis, nudar e jogging èn ils sports favurisads. Quai èn ils resultats ils pli impurtants che derivan d'in emprim studi davart la sportivadad da la populaziun grischuna ch'è vegnì fatg en il rom d'ina retschertga naziunala per incumbensa da l'uffizi per la scola populara ed il sport dal Grischun.

Il studi è ina part da la retschertga naziunala "Sport Svizra 2008", l'examinaziun la pli gronda ch'è vegnida fatga enfin ussa davart il cumportament sportiv e davart ils basegns da sport da la populaziun. L'uffizi per la scola populara ed il sport dal chantun Grischun è sa participà vi da questa retschertga ensemen cun auters chantuns e cun autras citads. Ussa è avant maun per l'emprima giada in maletg differenzià davart la sportivadad da la populaziun grischuna. En il Grischun èn vegnidas dumandadas 847 persunas tranter 15 e 74 onns ch'èn vegnidas tschernidas cun agid d'ina procedura da provas represchentativa. En tut la Svizra èn sa participadas passa 10'000 persunas vi da quest studi. Il studi naziunal è vegnì purtà da l'uffizi federal da sport (UFSPO), da l'associaziun olimpica svizra (swiss olympic), dal post da consultaziun svizzer per la prevenziun d'accidents (ppa) e da l'institut svizzer d'assicuranza d'accidents (SUVA) e sustegnì professiunalmain da l'uffizi federal da statistica.

La natira sco center da fitness

83 pertschient da las Grischunas e dals Grischuns fan sport, mo 17 pertschient na fan nagin sport. En Svizra è la part da las nunsportistas e dals nunsportists cun 27 pertschient considerablamain pli gronda. Rars èn en il Grischun las sportistas ed ils sportists d'occasiun: ins è fitg sportiv u insumma betg. 52 pertschient da las Grischunas e dals Grischuns fan almain trais uras sport per emna. En Svizra èn quai mo 40 pertschient. En il Grischun vegn il sport fatg da preferenza or en la natira libra e la saira ordaifer structuras organisadas. Dapli che la mesadad da las sportistas e dals sportists fa lur sport senza avair ina commembranza en in'uniun u en in club. Cun 29 pertschient èn tuttina cleramain dapli persunas activas en in'uniun da sport che en la media svizra da stgars 25 pertschient. En il Grischun èn mo 11 pertschient da la populaziun commembras e commembers d'in center da fitness, en Svizra èn quai tuttina 13.6 pertschient. Las nunsportistas ed ils nunsportists inditgan la mancanza da temp sco motiv principal per lur abstinenza dal sport. Ellas ed els n'han dentant naginas resalvas principalas visavi il sport. Ils sports inizials ils pli tschertgads fissan il nudar u il trenament da la fitness. Tar il cumportament sportiv en il Grischun na datti naginas cleras differenzas tranter territoris urbans e territoris rurals.

Ils sports preferids

Viandar, ir cun velo, ir cun skis, nudar e jogging occupan en il Grischun las emprimas plazzas da la parada da hits da las disciplinas da sport individual las pli preferidas, precis sco en tut la Svizra. La disciplina da sport da squadra la pli impurtanta è ballape. En cumparegliaziun èn dentant er dumandads spezialmain en il Grischun l'ir cun skis, il passlung, il viandar ed il raiver/l'ir en muntogna sco er l'ir cun velo, il jogging, l'ir cun snowboard, il surfing da vent/il kitesurfing, l'unihockey ed il hockey sin glatsch. Da l'autra vart vegnan il badminton, il trenament da la fitness, il nudar, il ballachanaster, l'inline-skating, il ballape, il squash ed il trenament da la forza pratitgads in zic main savens che en la media svizra. Quests resultats mussan en spezial la gronda impurtanza che la natira ha per la populaziun grischuna sco lieu per sa muventar. Pervia da quai èn las Grischunas ed ils Grischuns er spezialmain cuntents cun las sendas da viandar, cun las telefericas sco er cun las vias da velo e cun ils trajects per mountainbikes. Sco insuffizienta resguardan ellas ed els la purschida da bogns da lais e da bogns cuverts. La promoziun da sport existenta duai almain vegnir mantegnida u schizunt extendida.

Influenza da la furmaziun e da las entradas

Persunas che han in standard da la furmaziun ch'è pli bass, che han entradas pli stgarsas sco er en general las abitantas ed ils abitants esters han - tant en la media svizra sco er en il chantun Grischun - in'activitad sportiva ch'è pli pitschna. En general è dentant l'activitad sportiva en il Grischun pli gronda che en tut la Svizra, e quai sin tut ils stgalims da furmaziun e d'entradas. Dunnas ed umens fan en general circa medem bler sport. En la vegliadetgna na sa reducescha l'activitad sportiva betg en moda lineara. En spezial tar las dunnas datti mo differenzas pitschnas tranter las gruppas da vegliadetgna. En lur giuvens onns han ils umens però in grad d'activitad ch'è cleramain pli grond che quel da las dunnas. Cumpareglià cun la media svizra èn la populaziun grischuna ed en spezial las dunnas - er anc cun passa 60 onns - ordvart sportivas. Il plaschair e la sanadad èn per 95 pertschient da las Grischunas e dals Grischuns ils motivs centrals per far sport. I suondan il relaxar ed il recrear sco er la buna furma fisica, la cumpagnia e l'experientscha da l'agen corp sco ulteriurs motivs. Mo 17 pertschient inditgan la cumparegliaziun da las prestaziuns tar concurrenzas sco il motiv il pli impurtant.

Ils resultats ils pli impurtants dal studi davart la sportivadad da la populaziun grischuna èn vegnids resumads en ina broschura trilingua. Quella po vegnir empustada gratuitamain tar l'uffizi per la scola populara ed il sport, partiziun "sport": tel. 081 257 27 55, info@graubuendensport.gr.ch

Persuna che dat infurmaziuns:

Dany Bazzell, manader da l'uffizi per la scola populara ed il sport, tel.: 081 257 27 50, e-mail: dany.bazzell@avs.gr.ch

Gremi: uffizi per la scola populara ed il sport

Funtauna: rg uffizi per la scola populara ed il sport

Data: 23.06.2008